Western spaghetti

Ur Western spaghetti zo un doare filmoù western produet en Europa. Deuet e oa war-wel e-kreiz ar bloavezhioù 1960 gant ar filmaozer Sergio Leone hag e stil hag en doa graet berzh bras er box-office etrebroadel. An droienn zo bet implijet gant burutellerien-filmoù dre ma oa darn eus ar filmoù western-se o vezañ produet ha filmaozet gant Italianed.

Darn eus ar filmoù doare western spaghetti a oa etrebroadel e gwirionez o vezañ kenbroduet gant Italia ha Spagn, ha raloc'h Bro-C'hall, Alamagn ar C'hornôg, Breizh-Veur, Portugal, Gres, Yougoslavia, hag ar Stadoù-Unanet. Ouzhpenn 600 western europat a oa bet savet etre 1960 ha 1978, gant ouzhpenn 500 anezho savet gant Italia, hag a oa e penn ar produerezh. Darn eus ar filmoù western spaghetti a oa bet filmet etre 1964 ha 1978 gant boujedoù izel, ha filmet e studioioù Cinecittà ha goude-se e su Italia pe e Spagn.
 Notennoù ha daveennoù 

Rummad:Filmoù hervez an doare
Rummad:Filmoù western
Rummad:Sinema Italia